**OBRAZLOŽENJE**

**Nacrta prijedloga Odluke o izmjenama i dopunama**

 **Odluke o komunalnim djelatnostima**

Gradsko vijeće Grada Zadra na 13. sjednici održanoj dana 9. i 12.. rujna 2022.g. donijelo je Odluku o komunalnim djelatnostima ( „Glasnik Grada Zadra“ br. 11/22, 15/23).

 Sukladno odredbi čl. 26. Zakona o komunalnom gospodarstvu ( „Narodne novine“ br. 68/18, 110/18, 32/20) predstavničko tijelo osim djelatnosti iz čl. 22. i 24. Zakona može odlukom odrediti i drugu djelatnost koja se smatra komunalnim djelatnosti ako se takvom djelatnošću kontinuirano zadovoljavaju potrebe od životnog značaja za stanovništvo na području jedinice lokalne samouprave i ako po svom sadržaju i značenju djelatnost predstavlja nezamjenjiv uvjet života i rada u naselju.

Izmjenama i dopunama Odluke prati se potreba povjeravanja komunalnih djelatnosti trgovačkim društvima u vlasništvu Grada Zadra. Radi učinkovitijeg organiziranja komunalne djelatnosti obavljanja izvođenja manjih građevinskih radova i uklanjanje protupravno postavljenih predmeta i roba za potrebe Komunalnog redarstva i kontinuiranog izvršavanja naloga službenika komunalnog redarstva prilikom poduzimanja mjera za održavanje komunalnog reda i reda na pomorskom dobru te uklanjanja protupravno izgrađenih jednostavnih građevina s pomorskog dobra kao i predmeta i roba s pomorskog dobra, predlaže se komunalnu djelatnost povjeriti Trgovačkom društvu Obala i lučice d.o.o.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjenama i dopunama Odluke o komunalnim djelatnostima, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom** **18. studenog 2024. godine.** |
| Adresa e-pošte na koju se šalju očitovanja zainteresirane javnosti:**komunalno.savjetovanje@grad-zadar.hr** |